Ляпы са мною? Бывалі. Напрыклад, загаловак артыкула абсалютна не адпавядаў таму, пра што мы гаварылі. Я разумею, журналістаў вучаць, што загалоўкі мусяць прыцягваць увагу. Цяпер многія ўвогуле чытаюць толькі загаловак і першыя некалькі радкоў артыкула. Але ў пагоні за тым, каб зрабіць цікавым загаловак, часам не перадаецца ні сэнс кантэнта, ні пасланне. А можа і супярэчыць таму, пра што ты гаварыў у артыкуле. У такіх сітуацыях я спрабую камунікаваць з журналістам ці кіраўніком рэдакцыі, палюбоўна паразмаўляць і знайсці пэўны кампраміс.